Številka: 0103-543/2014/4

Datum: 22.10.2014

Zadeva: Določitev dvakratnika zakonito določene osnovne plače v primeru zaposlitve pri drugem delodajalcu javnega sektorja

Spoštovani,

prejeli smo vaše vprašanje, katero osnovno plačo upoštevate pri določitvi maksimuma vračila iz naslova preveč izplačanih plač v primeru javnega uslužbenca, ki se je zaposlil pri drugem delodajalcu v javnem sektorju, pisni poziv k podpisu dogovora pa boste javnemu uslužbencu predložili v času zaposlitvi pri drugem delodajalcu.

V Pojasnilu v zvezi z izvajanjem Zakona o spremembah Zakona o sistemu plač v javnem sektorju (ZSPJS-S) številka 007-442/2014-21 z dne 22.7.2014, ki je objavljeno na spletni strani Ministrstva za javno upravo (MJU) smo zapisali, da v *primerih, ko javni uslužbenec oziroma funkcionar v mesecu pred mesecem predložitve dogovora ni prejemal plače, ker ni bil več zaposlen ali je prejemal nadomestila, se maksimalna višina zneska vračila določi glede na zadnjo zakonito določeno plačo, ki bi jo v skladu s predpisi in kolektivnimi pogodbami moral prejemati javni uslužbenec oziroma funkcionar v mesecu pred prenehanjem delovnega razmerja oziroma pred začetkom prejemanja nadomestila.*

Menimo, da zgoraj navedeno stališče velja tudi v primeru, ko se javni uslužbenec zaposli pri drugem delodajalcu v javnem sektorju. Glede na to, da je javni uslužbenec prejemal preveč izplačano plačo na delovnem mestu pri prejšnjem delodajalcu, je za določitev dvakratnika zakonito določene osnovne plače relevantna zadnja zakonito določena osnovna plača pri delodajalcu, pri katerem je javni uslužbenec prejemal preveč izplačano osnovno plačo in ne osnovna plača, ki jo ima pri drugem delodajalcu javnega sektorja.

S spoštovanjem,

**Mojca RAMŠAK PEŠEC**

**GENERALNA DIREKTORICA**

Poslano:

- naslov